**SLOVENŠČINA – 9. RAZRED – SKUPINA ZUPAN 18. 5. 2020**

V obdobju MODERNE smo se srečali s smerjo, ki smo ji rekli **simbolizem.** Poglej spodnje sličice. Kaj po tvojem simbolizirajo (predstavljajo)?



Zdaj pa se v mislih prestavi na Primorsko v čas po 1. svetovni vojni. Kakšne so bile tam razmere, kdo je imel oblast in kako jo je izvrševal? [[1]](#footnote-1)

Če povežeš razmišljanje o položaju na Primorskem z zgornjimi sličicami, ali bi si zgornje sličice kaj drugače razložil? Svoboda, upor, okupator …?

Te simbole je Ciril Kosmač uporabil v noveli[[2]](#footnote-2) **Gosenica**. Poišči jo v berilu (v mojem je na

str. 122) in jo preberi.

V zvezek zapiši naslov **Ciril Kosmač, Gosenica** in odgovori na spodnja vprašanja (vprašanja zapiši v zvezek)!

1. Kraj in čas dogajanja?
2. V kateri osebi pripoveduje pripovedovalec?
3. Postavi pomešane enote besedila v ustrezno zaporedje:

Bivanje v podzemni celici. /Gosenica noče pasti, kljub pripovedovalčevemu poskušanju. Pripovedovalec uzre gosenico. /Še samo dva cela lista na mladiki kostanja. /Zelen list plapola v vetru kakor zastava. /Začetek šmarnic v ječi. /Odločitev za drevo. /Porodi se vprašanje – Ali gosenica ali mladika kostanja? /Vihar z dežjem in močnim vetrom.)

1. Kako se pripovedovalec počuti v zaporu in kaj mu daje uteho (upanje)?
2. Tema besedila (IZBERI med: gosenica, ki žre liste mladike/ mladika kostanja in mladi listi/ pripovedovalčev odnos do življenja in borbe zanj).
3. Koga/kaj predstavljata mladika in gosenica? [[3]](#footnote-3)
4. Kaj pa nevihta in bel konj? [[4]](#footnote-4)
5. Kaj predstavlja zadnji motiv iz odlomka – poslednji list kot zelena zastava v vetru? [[5]](#footnote-5)

Ostale naloge v zvezi s prebranim besedilom dobiš jutri.

Lepo bodi.

1. Leta 1918 so tamkajšnje slovensko ozemlje zavzeli Italijani in začeli z zatiranjem vsakršnega kulturnega in narodnozavednega udejstvovanja. To je prebudilo uporniškega duha v tolminskih ljudeh in tudi v Kosmaču. [↑](#footnote-ref-1)
2. Brali smo novelo Prebrisani kuhar. Novela - krajša pripoved iz stvarnega življenja, malo oseb, en osrednji dogodek, pogosto pomembno vlogo igra nek predmet. [↑](#footnote-ref-2)
3. Primorci in okupatorji Italijani [↑](#footnote-ref-3)
4. Nevihta je preobrat, odplakne stran gosenico …, konj predstavlja svobodo [↑](#footnote-ref-4)
5. Upanje na svobodo [↑](#footnote-ref-5)